༈ ཨོཾ་སྭ་སྟི། འཆི་མེད་དཔལ་སྟེར་བདེ་ལྡན་ཞིང་གི་མགོན། །བཅོམ་
ལྡན་གཙུག་ཏོར་རྣམ་པར་རྒྱལ་མ་དང༌། །དཔག་ཡས་ཚེ་སྦྱིན་ཡིད་བཞིན་འཁོར་
ལོ་ཡིས། །དངོས་གྲུབ་འདོད་དགུའི་གྲུ་ཆར་དེང་འདིར་ཕོབས། །འཇམ་མགོན་
རྒྱལ་བའི་རིང་ལུགས་འདབ་བརྒྱའི་ཚལ།
།གསང་གསུམ་འཕྲིན་ལས་ཚ་ཟེར་
བགྲང་ཡས་ཀྱིས། །རྣམ་པར་རྒྱས་མཛད་སྐལ་བཟང་བུང་བའི་གཉེན། །མཆོག་
སྤྲུལ་ཉིན་མོའི་འདྲེན་པར་གསོལ་བ་འདེབས། །རླབས་ཆེན་ཐུགས་བསྐྱེད་མཆོག་
པ་ཉེས་བསྐྲུན་པའི། །མ་ལུས་ངོ་མཚར་གཅིག་བསྡུས་མཛེས་སྐུའི་དཔལ། །
བསྐལ་བ་རྒྱ་མཚོའི་བར་དུ་གཡོ་མེད་པར། །མི་ཤིགས་རྡོ་རྗེའི་ངོ་བོར་བརྟན་གྱུར་
ཅིག །མཐའ་ཡས་ཟབ་དང་རྒྱ་ཆེན་ལེགས་བཤད་གཏམ། །མ་སྨད་གཡས་སུ་
འཁྱིལ་བའི་སྒྲ་དབྱངས་ཀྱིས། །སྲིད་ཞིའི་རྒུད་པའི་རིམས་ནད་གདུང་བསལ་ཏེ།
455

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ།
བླ་མེད་གཏན་བདེའི་ལམ་བཟང་སྤེལ་བར་མཛོད། །རྗེ་བཙུན་གོང་མས་བསྟེན་
ཅིང་ལེགས་བསྒྲུབས་པའི། །མཐུ་ལྡན་དམ་ཅན་རྒྱ་མཚོའི་ཚོགས་རྣམས་ཀྱིས། །
གང་གི་སྐུ་ཚེ་མཛད་འཕྲིན་འཕེལ་བ་ལ། །འགལ་རྐྱེན་ཀུན་སོལ་མཐུན་པའི་ལས་
ཀུན་སྒྲུབས། །བདག་ཅག་མོས་ལྡན་འགྲོ་བ་མ་ལུས་པ། །སྐྱབས་མཆོག་དམ་པས་
དུས་ཀུན་རྗེས་བཟུང་སྟེ། །མདོ་དང་སྔགས་ཀྱི་ལམ་བཟང་མཐར་ཕྱིན་ནས། །
མཁའ་མཉམ་འགྲོ་བའི་དོན་ཆེན་ལྷུར་ལེན་ཤོག །ལྷག་བསམ་དག་པས་ཇི་ལྟར་
སྨོན་པའི་དོན། །འཕྲལ་ཡུན་འདོད་དགུ་ཕུན་ཚོགས་མ་ལུས་པ། །ཡར་ངོའི་ཟླ་བ་
བཞིན་ཏུ་རབ་འཕེལ་བའི། །བཀྲ་ཤིས་དཔལ་གྱིས་ཕྱོགས་ཀུན་ཁྱབ་གྱུར་ཅིག །ཅེས་
ལུང་རྟོགས་བསྟན་པའི་མངའ་བདག་ཆེན་པོ། བསེ་ཁྲི་ཆེན་རིན་པོ་ཆེའི་མཆོག་སྤྲུལ་བློ་བཟང་བཀྲ་ཤིས་རབ་
རྒྱས་ཀྱི་ཞབས་བརྟན་གསོལ་འདེབས་སྨོན་ཚིག་དང་བཅས་པ་འདི་ལྟ་བུ་ཞིག་དགོས་ཞེས། གསེཪ་ཁ་སྤྲུལ་
བའི་སྐུ་དགེ་འདུན་དངོས་གྲུབ་རྒྱ་མཚོ་ནས་ལྷ་དར་ཅོད་པཎ་བཅས་བསྐུལ་བ་ལ་བརྟེན་ནས། ༧ཤཱཀྱའི་དགེ་
སློང་བློ་བཟང་རྒྱལ་མཚན་སེངྒེས་སྦྱར་པ་ཛ་ཡནྟུ། །